
Motto: 


Hvis  man  skal  se  den  legemlige 
Opdragelses  Fremgangsmaader  blive 
almindelige,  da  bliver  det  Tænkere 
— fri  for  alt  hvad  der  hedder  For- 
fængelighed og  fri  for  al  Lyst  til  det 
opsigtsvækkende  — , der  skal  gøre 
Børn,  svage  Folk,  ja  Syge  delagtige 
i Legemsøvelsernes  Goder. 


isse  Ord  bleve  sagte  af  den  fremragende  franske  Fy- 


siolog og  Menneskeven,  Professor  Georges  Demen}’, 
ved  den  internationale  Kongres  for  legemlig  Opdragelse, 
der  i September  1900  blev  afholdt  i Paris  under  Ver- 
densudstillingen. 

Paa  et  senere  Tidspunkt  i sin  Tale  udtalte  Profes- 
soren sig  saaledes:  »Vi  ere  nu  naaede  til  dette  lyse 
Tidspunkt,  hvor  vi  af  den  methodiske  Gymnastik,  Idræt- 
terne og  de  frie  Lege  skulle  fjerne  Overdrivelserne  og 
bevare,  hvad  der  virkelig  er  godt.  Vi  skulle  samle  og 
ordne  de  Midler  og  Betingelser,  der  skulle  være  til 
Stede,  for  at  vi  i lige  Linie  i kortest  muligt  Spand  af 
Tid  kunne  naa  en  uomtvistelig  legemlig  Fuldkommen- 
gørelse for  det  størst  mulige  Antal  Mennesker.« 

Med  disse  Ord  som  Udgangspunkt  ville  vi  gøre  de 
af  »Dansk  Gymnastik-Forbund«  arrangerede  G}Tmna- 
stik-  og  Idrætsstævner  for  Skoledisciple  til  Genstand 
for  en  Kritik,  der  er  betimelig  og  nødvendig,  hvis  ikke 
Skolegymnastikken  i sin  Udvikling  skal  lide  den  triste 
Skæbne  at  gennemgaa  disse  tre  Faser:  først  ringeagtet, 
og  dens  Udøvere  med  den,  saa  hævet  op  til  et  Fag,  der 
truer  med  at  tage  Glansen  af  alle  andre,  for  saa  ende- 
lig at  gaa  sin  Undergang  i Møde  i Form  af  Gøgl,  op- 
ført til  Musik  paa  en  Tribune,  hvor  Lærere  og  Disciple, 
iklædte  Artistdragter,  søge  at  overtrumfe  hinanden  i en 

tom  Jagen  efter  ydre  Glans,  der  intet,  absolut  intet 
har  med  Skolegymnastik  at  gøre. 

Efter  at  »Dansk  Gymnastik-Forbund«  d.  12.  og  13. 
Maj  1900  havde  afholdt  sit  andet  Gymnastik-  og  Idræts- 
stævne for  Skoledisciple  i Kjøbenhavn,  læste  man  i 
Nationaltidendes  Undervisningstidende  (under  Mærket 
»En  Skolemand«)  for  30.  Maj  1900  følgende:  »Nogle 
Betragtninger  over  Gymnastik-  og  Idrætsstævnet  for 
Skoledisciple.«  — »Det  store  Stævne  er  endt;  Lærere 
og  Disciple  ere  vendte  hjem  og  have  genoptaget  den 
daglige  Skolegerning,  ved  hvilken  dog  sikkert  Dønnin- 
gerne fra  den  store  Begivenhed  i nogen  Tid  ville  spores. 
] )et  var  en  Glæde  at  se  de  mange  raske  Drenge,  og 
Øvelserne  afiokkede  jo  ogsaa  hele  Tiden  Tilskuerne  Bi- 
fald, om  end  man  mærkede  en  kendelig  Aftagen  i Klap- 
salverne. efterliaanden  som  Tiden  skred  frem ; Folk 
kunde  ikke  holde  ud  at  klappe  2 hele  Dage  i Træk. 
De  Skoler,  der  opviste  om  Lørdagen,  havde  ogsaa  en 
Chance  forud  for  de  andre,  idet  Musikkens  Medvirken 
er  af  megen  Betydning  ved  saadanne  Fremvisninger. 

I Indbydelserne  til  Stævnet  hed  det,  at  der  ej  blev 
opfordret  til  Konkurrence,  men  til  at  give  et  Bil- 
lede af  1 Time  i Gymnastik.  Jeg  fik  imidlertid 
snart  Indtrykket  af,  at  det  var  en  blot  og  bar  Konkur- 
rence, sat  i Scene  af  nogle  Skoler  og  Lærere  ved  om- 
hyggeligt Valg  af  Elever,  ved  lang  og  indgaaende 
Træning  og  ved  Medvirkning  af  den  ydre  Glans,  som 
en  flot  Sportsdragt  giver,  medens  andre  Skoler  fornuf- 
tigvis havde  gjort  mindre  ud  af  det,  og  atter  andre 
været  saa  naive  at  gaa  til  1 Time  i Gymnastik  med 
de  Elever,  der  havde  Lyst  dertil,  og  uden  at  anvende 
synderligt,  hverken  paa  Glans  eller  Træning. 

Disse  Oplysninger  erhvervede  jeg  mig  ved  Samtaler 
med  Skolebestyrere  og  Lærere,  og  jeg  blev  bestyrket  i 
den  Opfattelse,  at  hvad  man  ved  Stævnet  saa,  var  ikke 
et  Billede  af  Gymnastikundervisningen  i Skolerne,  ej 


o 


heller  af  de  opvisende  Skolers  gymnastiske  Standpunkt, 
men  en  skarp  Konkurrence,  efter  alle  Kunstens  Iiegler, 
en  Konkurrence,  hvor  de  maatte  sejre,  der  fra  første 
Færd  havde  opfattet  Sagen  som  Konkurrence  og  an- 
vendt Flid  og  Omhu  samt  ydre  Glans  paa  at  sejre. 

Er  denne  min  Opfattelse  rigtig,  da  har  Stævnet 
skudt  langt  forbi  Maalet  og  gjort  Skade  ved  at  bibringe 
Lærere  og  Elever  den  fejlagtige  Tro,  at  deres  mere 
eller  mindre  flotte  Deltagelse  i Stævnet  angiver  Maale- 
stokken  for  Gymnastikundervisningens  og  Gymnastik- 
færdighedens sande  Standpunkt  i deres  Skole.  Jeg  vil 
som  Skolemand  fremsætte  den  bestemte  Mening,  at  det 
saa  ilde  ud  for  en  Lærer,  om  hans  Arbejde  i sit  Fag, 
ja  hans  hele  pædagogiske  Virksomhed  skulde  faa  sin 
Bedømmelse  ved  en  offentlig  Forestilling. 

Den  Værdsætten,  som  en  Skole  og  en  Lærer  til- 
kommer, faar  sikkert  hver  især  af  sin  rette  Overord- 
nede. og  disse  ville  vistnok  ogsaa  selv  efter  Stævnet 
forstaa,  at  ved  Skolens  Deltagelse  er  kun  vundet  ydre 
Glans,  og  intet,  der  har  noget  som  helst  med  dens  in- 
derste Væsen  at  gøre;  thi  Skolerne  ere  ikke  til  for  at 
give  offentlige  Konkurrence-Forestillinger.  En  saadan 
var  det,  og  en  saadan  blev  det,  og  det  burde  have  væ- 
ret noget  ganske  andet,  nemlig  en  fordringsløs  Gym- 
nastiktime. Var  dette  blevet  Tilfældet,  da  havde 
Udbyttet  for  Lærere  og  Elever  og  først  og  fremmest 
for  Skolerne  selv  været  langt  større,  end  det  nu  er. 
Jeg  hylder  den  Anskuelse,  at  Gymnastik  har  sin  fulde 
Berettigelse  og  sit  fulde  Værd  som  Opdragelsesmiddel, 
og  denne  Anskuelse  deles  jo  ogsaa,  tør  man  vel  snart 
sige,  af  alle;  men  Gymnastik  beholder  kun  denne  Be- 
tydning, saa  længe  man  i Skolerne  holder  sig  til  den 
sunde  pædagogiske  Undervisning,  og  den  taber  sit  Værd, 
naar  Læreren  faar  den  Udenoms-Opgave  at  uddanne 
»Konkurrence-Hold«.  Naar  denne  Opgave  stilles  ham, 
da  bliver  han  hæmmet  i sin  Gerning,  eller  denne  tager 


6 


en  Retning,  der  ej  er  gavnlig  hverken  for  Skolen,  ham 
selv  eller  Eleverne. 

Man  maa  ogsaa  erindre,  at  Skolerne  arbejde  under 
højst  forskellige  Yilkaar  med  Hensyn  til  Lokaliteter, 
Elevantal,  Elevernes  Alder  o.  s.  v.,  og  føjer  man  her- 
til, at  det  er  Skolernes  Pligt  at  give  alle  Disciple  en 
ensartet  og  lige  god  eller  rettere  lige  virksom  Uddan- 
nelse i Gymnastik  og  ej  tilstræbe,  at  enkelte  opnaa 
Akrobatfærdighed,  saa  synes  det  mig,  hvis  Stævnet  skal 
danne  Maalestokken,  at  blive  et  vanskeligt  Hverv  for 
Skolebestyrerne  og  Lærerne  at  holde  Sagen  inden  for 
sine  rette  Grænser. 

Hvad  vil  Resultatet  af  saadanne  Konkurrencer  blive? 
Først  og  fremmest  vil  nok  en  Del  Lærere  og  Elever 
gribes  af  Lysten  til  at  komme  til  Kjøbenhavn  eller 
andre  Byer  og  optræde;  skulde  nu  saadanne  Lyster 
blive  støttede  af  Skolebestyrerne,  hvad  jeg  dog  næppe 
tror  ret  mange  ville  indjade  sig  paa,  da  er  vor  gode 
og  sunde  Gymnastikundervisning  inde  paa  fejle  Baner, 
efter  min  Mening  saa  fejle,  at  jeg  vil  raabe  et  velment: 
»Pas  paa!  nu  er  Kursen  gal.«  Vi  ville  straks  synde 
mod  den  før  nævnte  Pligt  at  undervise  alle  saa  vidt 
muligt  ens;  thi  jeg  tror  ikke,  at  nogen  af  D’hrr.  Gym- 
nastiklærere med  et  Stævne  som  Maal  vil  være  i Stand 
til  at  frigøre  sig  for  Lysten  til  at  tage  sig  særlig  af 
de  i Gymnastik  dygtige  Drenge  og  forsømme  de  mindre 
dygtige.  Saa  er  det  ogsaa  et  stort  Spørgsmaal,  om  disse 
Konkurrencer  ville  have  den  Virkning  at  anspore.  Ja 
maaske  den  dygtige;  men  den  mindre  dygtige  vil  i 
mange  Tilfælde  sikkert  med  et  Suk  opgive  Tingene 
med  den  Motivering:  Jeg  kommer  ikke  med  til  Kjø- 
benhavn alligevel!  De  Skoler,  der  paa  Grund  af  For- 
holdene ikke  ere  i Stand  til  at  drive  Øvelser  i det  fri. 
ville  ogsaa  føle  sig  brøstholdne;  thi  de  kunne  jo  ikke 
faa  saa  mange  Præmier  med  hjem. 

Naar  jeg  hele  Tiden  har  kaldt  Stævnet  »en  Kon- 

kurrence«,  da  tror  jeg  at  have  givet  det  sit  rette  Navn; 
thi  vi  havde  jo  hele  det  til  en  Konkurrence  hørende 
Apparat  med:  Dommere,  Vandre-Skjolde,  Præmier  etc. 
Denne  Ordning  er  i komplet  Modstrid  med  de  udsendte 
Indbydelser,  idet  der  i disse  staar  ....  »det  er  ingen 
Styrkeprøve,  og  den  enkelte  Skoles  Standpunkt  vil  ikke 
blive  underkastet  nogen  ukaldet  Bedømmelse«  — og  et 
andet  Sted  ....  »søge  at  udvirke,  at  Skolerne  beskytte 
og  opmuntre  enhver  sund  Bestræbelse  i Retning  af 
Gymnastik  og  Idræt,  som  er  forenelig  med  dens  Ho- 
vedform aal«.  Dette  sidste  er  ikke  og  kan  aldrig 
blive  at  uddanne  Konkurrence-Hold  i noget  som  helst 
Fag,  det  være  sig  Mathematik  eller  Gymnastik. 

Endvidere  ville  saadanne  Konkurrencer  glide  over 
til  at  blive  Maalestokken  for  de  enkelte  Skolebestyreres 
og  Læreres  Interesse  for  Gymnastik,  saaledes  at  man 
vil  mene,  at  den  Skole,  der  har  de  pænest  paaklædte 
Drenge,  der  faar  flest  Klapsalver  og  de  fleste  Præmier, 
har  en  Bestyrer  og  en  Lærer,  der  har  den  fornødne  og 
pligtskyldige  Interesse  for  Gymnastik,  medens  denne 
Interesse  glider  jævnt  nedad  i Forhold  til  Dragtens 
Tarvelighed  og  de  færre  Præmier  og  selvfølgelig  hører 
helt  op  ;for  de  Skolers  Vedkommende,  der  slet  ikke 
møde  ved  Stævnet;  disses  Bestyrere  og  Lærere  ville 
snart  blive  ansete  for  at  være  rene  Sinker. 

De  omtalte  Stævner  bør  for  at  gøre  Gavn  i pæda- 
gogisk Henseende  føres  ind  i et  andet  Spor.  Bort  med 
Konkurrence,  Præmie,  Artistdragter  og  hele  det  store 
Apparat;  indret  en  Gymnastiksal  og  en  Legeplads  med 
de  fornødne  Apparater  og  saa,  ja  lad  saa  Myndighe- 
derne, hvis  de  da  anse  det  fornødent  for  Gymnastik- 
kens Trivsel,  beordre  Skolerne  til  at  møde  med  en 
Klasse;  lad  Læreren  saa  tage  sin  Time  og  give  det 
Billede  af  en  Gymnastiktime,  som  vi  ikke  saa  ved 
Konkurrencen.  Ordnes  det  saaledes,  da  vil  alt  komme 
til  sin  Ret;  man  vil  se  Læreren  som  Lærer  og  Eleven 

som  Elev,  og  her  ville  flinke  og  mindre  flinke  møde 
sammen.  Dette  vil  i langt  højere  Grad  vise  Sagens 
pædagogiske  Side,  og  det  vil  more  langt  mere  at  se 
Drengene  blive  underviste  end  se  dem  optræde.« 

Jeg,  Gymnastiklærer  B.  Kjølner,  navngiver  mig 
herved  som  Forfatter  af  ovenstaaende  og  tilføjer,  at 
denne  min  Opfattelse  i alle  dens  Enkeltheder  deles  af 
Medforfatteren  af  nærværende  Skrift,  Hr.  Gymnastik- 
lærer R.  Rasmussen. 

Saa  udkom  senere  Forbundets  Beretning*)  om 
Stævnet;  det  indbød  fristende  til  straks  at  tage  til  Gen- 
mæle, men  vi  foretrak  at  vente,  indtil  det  3die  Stævne 
var  afholdt,  og  Beretningen  herom  var  udkommen. 

Nu  vil  maaske  en  Læser  spørge:  Hvad  og  hvem  er 
»Dansk  Gymnastik-Forbund«,  og  hvad  har  dette  med 
Skolernes  Undervisning  i Gymnastik  at  gøre?  Til  Vej- 
ledning oplyses,  at  dette  Forbund  aldeles  ukaldet  og 
uden  nogen  som  helst  Bemyndigelse  har  sat  sig  i Dom- 
mersædet over  samtlige  danske  Skolers  Gymnastik- 
undervisning, over  samtlige  Skolers  Bestyrere  og 
Gymnastiklærere.  Et  eklatant  Bevis  herpaa  afgiver 
Beretning  II,  Side  24,  hvor  det  hedder:  ....  »Natur- 
ligvis vil  det  vel  i vort  Land  ikke  mangle,  at 
en  eller  anden,  som  ikke  selv  var  med  i disse 
Dages  Arbejde,  og  som  føler,  at  han  ikke  havde 
formaaet  at  hævde  sin  Stilling  paa  dette  Sted, 
at  han  bagefter  vil  finde  meget  at  udsætte 
paa  denne  Fest«**). 

Denne  Insinuation  giver  sig  selv  sit  Stempel;  at 
nævne  Begrebet,  hvorunder  den  rettest  bør  henføres, 
ville  vi  af  visse  Hensyn  undlade. 

Saa  har  det  endvidere  sat  sig  som  Opgave  at  »for- 
bedre Rekorderne«  ; det  skriver  i samme  Beretning  Side 
22,  at  der  er  en  glædelig  Fremgang  i Rekorden  — 

*)  Over  alt,  hvor  der  senere  nævnes  Beretning  II  eller  III, 
da  er  hermed  ment  Beretning  over  2det  og  3die  Stævne. 

**)  Udhævet  af  os. 

hvad  i Alverden  skal  en  Skoledreng  med  Rekorder?  — 
og  sluttelig  agerer  det  samtlige  Skolers  Fornøjelsesraad, 
alt  sammen  under  den  pæne  Maske  at  ville  forbedre 
Skolegymnastikken. 

Forøvrigt  bestaar  dets  Bestyrelse  af: 

Præsident:  Kontreadmiral  V.  Hansen. 

K.  D.M. 

Formand:  Havnebygmester  H.  C.  V.  Møller, 

R.  D.M. 

I hvilken  Grad  disse  Herrer  have  personlig  Erfa- 
ring og  Indsigt  i at  bedømme  Sko  le  gymnastik,  over- 
lade vi  til  Læserne  selv  at  bedømme,  idet  vi  dog  skulle 
minde  om  den  dybe  Kløft,  der  er  imellem  Skolegymna- 
stik og  unge  Mænds  frivillige  Deltagelse  i Sport  og 
Idræt. 

Naar  Forfatterne  af  denne  Piece,  der  ingenlunde 
staa  alene  med  vor  Opfattelse  men  have  en  hel  Hær  af 
Landets  Lærere  bag  sig,  stille  sig  som  saa  absolute 
Modstandere  af  de  nævnte  Stævner,  da  er  Grunden  den. 
at  Skolegymnastikken  i de  senere  Aar  i den  Grad  har 
skiftet  Karakter,  at  den  fra  at  være  et  Fag,  der  længe 
slet  ingen  Anseelse  nød,  men  kun  var  taalt.  nu  har 
faaet  Plads  i Skolen  som  et  Opdragelsesmiddel,  Alver- 
den tillægger  den  største  Betydning. 

Vi  skulle  her  søge  i en  sammentrængt  Form  at 
fremdrage  Forskellen  mellem  Fortidens  og  Nutidens 
Skolegymnastik. 

Fortidens  Gymnastik,  saaledes  som  den  ogsaa  blev 
drevet  i Skolerne,  havde  sit  Udspring  fra  Militærgym- 
nastikken, og  denne  havde  som  Maal  at  uddanne  Sol- 
daten til  en  »kraftfuld,  dristig  og  dygtig  Kriger. « Man 
bør  her  nøje  mærke  sig.  at  Soldaten,  alene  ved  at  blive 
udskreven  til  Soldat,  erhvervede  sig  Attest  for  at  være 
i Besiddelse  af  et  i enhver  Henseende  fejlfrit  og  sundt 
Legeme  ; paa  Grundlag  heraf  aabnedes  der  Læreren  en 
vid  Mark  for  Arbejde  og  Træning  efter  det  ældre  Sy- 

stem,  der  maa  siges  at  være  afpasset  med  det  Formaal 
for  Øje,  netop  at  uddanne  disse  Soldater  med  de  fejl- 
fri Legemer.  Læreren  kunde  arbejde  lien  imod  sit 
Maal,  Soldatens  Bibringelse  af  ganske  bestemte  mili- 
tære Færdigheder,  ved  hvilke  Mod  og  Snarraadighed 
stode  i første  Bække,  og  til  hvis  Opnaaelse  Gymnastik 
var  nødvendig. 

Uagtet  de  militære  Gymnastikreglementer  indeholdt 
udtrykkelige  Bestemmelser  og  Begler  for  Læreren, 
Begler,  der  forbød  ham  at  oplære  Soldaten  i »Kunst- 
færdigheder, med  det  Formaal  at  stille  ham  til  Skue.« 
saa  gled  dog  Undervisningen  i Aarenes  Løb  væsentlig 
over  til  at  se  sit  endelige  Maal  i at  opnaa  saa  mange 
modige  Springere,  Behændighedskunst'nere  og  dygtige 
Vaabenbrugere  som  muligt,  inden  Soldaten  blev  præsen- 
teret for  Begimentschef  og  General.  Dette  gav  Anled- 
ning til,  at  Militærgymnastikken  i en  ganske  særlig 
Grad  fik  et  Sving  over  sig,  der  fortrinligt  gjorde  den 
egnet  til  Opvisninger,  hvor  Kraft  og  Behændighed, 
Mod  og  Snarraadighed  spillede  Hovedrollen.  De  mili- 
tære Lærere,  der  beskæftigede  sig  med  Undervisning  i 
Skoler,  tog  Systemet  med  sig,  der  fandtes  nemlig  intet 
andet,  men  hvad  de  ikke  kunde  tage  med  sig,  var  deres 
Soldatertrop,  de  voksne  Mænd  med  den  fejlfri  Legems- 
bygning og  de  sunde  Legemer.  De  fik  i Skolerne 
Flokke  af  Drenge,  raske  og  syge,  godt  og  daarligt  er- 
nærede, store  og  smaa  imellem  hverandre. 

Over  for  disse  Børn  skulde  de  anvende  et  System, 
der  var  skabt  til  Brug  for  Militære  alene,  i alle  Til- 
fælde i sine  Hovedtræk,  og  det  gik  derfor  hér  som 
dér,  Maalet  blev  at  kunne  fremvise  saa  mange  Behæn- 
dighedskunster som  muligt  ved  Gymnastikinspektørens 
Inspicering. 

Det  store  Publikum  blev  ved  af  og  til  at  se  Voxne 
praktisere  denne  Gymnastik,  med  alle  dens  mere  eller 
mindre  bestikkende  Færdigheder,  vænnet  til  i Gymna- 

stik  fortrinsvis  kun  at  se  Behændighedsøvelser,  hvorfor 
den  Anskuelse  blev  almindelig,  at  kun  særlig  udvalgte 
vare  i Stand  til  at  gøre  Gymnastik,  en  Opfattelse,  der 
er  bundforkert. 

Med  den  gamle  Gymnastik  kunde  der  brilleres,  og 
efter  en  offentlig  Opvisning  med  voxne,  udsøgte  Folk 
— andre  kom  nemlig  ikke  paa  Brædderne  — strøm- 
mede da  ogsaa  enhver  Avis  over  af  Begejstring  over 
de  elegante  Smidighedsøvelser,  Spring,  Reck-  og  Barre- 
præstationer, medens  den  bedrøvelige  Sandhed  var,  at 
det  direkte  Udbytte  af  disse  Opvisninger  blev  en  yder- 
ligere Befæstning  i Folks  Bevidsthed  af  den  Opfattelse, 
at  Gymnastik  kun  har  Bud  efter  og  Brug  for  den  af 
Naturen  særlig  godt  udrustede. 

Naar  det,  uagtet  ovennævnte  Vanskeligheder,  allige- 
vel lykkedes  saa  mange  af  Datidens  Lærere  at  frem- 
bringe smukke  Resultater  i Skolen,  da  vidner  dette  om, 
at  baade  Lærerne  og  det  ældre  System  have  været 
af  en  saadan  Art,  at  det  trods  Systemets  Mangler  blev 
muligt  for  Lærerne  at  skabe  en  saadan  Interesse  for 
Gymnastikkens  Betydning,  at  det  nu  er  blevet  et  aner- 
kendt Skolefag. 

Saa  kom  den  nye  Gymnastik,  og  dens  store  Maal 
er  at  gøre  alle  delagtige  i Legemsøvelsernes  Velsig- 
nelse; dette  kan  kun  gøres  ved  en  nøje  Følgen  af  de 
Grundprinciper,  hvorpaa  den  er  grundlagt,  og  som 
spille  den  største  Rolle  ved  Systemets  Anvendelse  over 
for  Børn. 

Denne  Gymnastik  har  som  Maal  at  udvikle  Lege- 
met efter  dets  medfødte  Anlæg  harmonisk  til  Sundhed, 
Kraft,  Udholdenhed,  Smidighed,  Hurtighed,  Haarf ørhed 
og  Skønhed,  ved  Bevægelser,  valgte  efter  det  sunde 
Legemes  Love  og  dets  Behov;  men  siger  Gymnastik- 
lærernes »Højesteret«,  den  af  Kirke-  og  Undervisnings- 
ministeriet 1899  autoriserede  Haandbog  Side  27  : . . . 
. . . »endelig  gælder  det  om  her  bestandig  at 

erindre  Maalet  bag  Midlerne,  erindre  at  det 
ikke  er  Akrobatens  luksuriøse  Færdighed  i 
disse  eller  hine  vanskelige  Øvelser,  det  gæl- 
der om  at  vinde,  ja  at  det  end  ikke  først  og 
fremmest  er  fremragende  Muskelstyrke  i det 
hele,  men  noget  endnu  langt  værdifuldere, 
nemlig  gennemgaaende  legemlig  Sundhed  og 
Dygtighed,  der  e r Maalet.  Men  d e n n e g e n n e m- 
gaaen  de  Dygtighe  d beror  ingenlunde  først  og 
fremmest  p a a Erhvervelsen  af  enkelte  forbav- 
sende  Færdigheder  eller  stor  Muskelstyrke  i 
det  hele  . . . . « 

Den  nye  Gymnastik  søger  paa  en  sikker  og  grun- 
dig Maade  at  naa  sit  ophøjede  Maal  ved  en  planmæs- 
sig Anvendelse  af  Timesedler,  svarende  til  de  Krav. 
der  maa  stilles,  hvis  en  alsidig  og  harmonisk  Udvikling 
af  hele  Legemet  skal  kunne  finde  Sted.  Gør  en  Lærer 
nu  sin  Pligt,  holder  han  sig  den  ministerielle  PIaandbogs 
Ord  efterrettelig,  og  erindrer  han  sig,  at  de  Mænd,  som 
af  Ministeriet  ere  satte  til  at  lede  Statens  Kursus  for 
Gymnastiklærere,  paa  det  bestemteste  søge  at  retlede 
Lærerne  hen  imod  Opfyldelsen  af  Haandbogens  For- 
skrifter, saa  er  en  naturlig  Følge  heraf,  at  en  samvit- 
tighedsfuld Lærer  aldeles  ikke  kan  have  noget  med 
Træning  til  Idrætsstævner  at  bestille. 

Hertil  kommer,  at  Lederen  af  Statens  Kursus  i 
Vordingborg  i 1902,  Hr.  V.  Christensen,  tog  bestemt 
Afstand  fra  disse  Stævner,  fandt  dem  ødelæggende  og 
i bestemt  Modstrid  med,  hvad  rationel  Skolegymnastik 
er  og  bør  være.  Naar  denne  Mand,  der  af  Ministeriet 
ansættes  for  at  retlede  Lærerne  i rigtig  Brug  af  Ha  and- 
bogen, udtaler  sig  saaledes,  da  have  vi  vel  Grund  til  at 
føle  os  overbeviste  om,  at  hans  Opfattelse  er  i Harmoni 
med  højere  Vedkommendes. 

At  Hr.  Christensens  og  vor  Opfattelse  ogsaa  deles 
af  andre,  hvis  Ord  have  Vægt  i denne  Sag,  fik  vi  et 

Bevis  paa  gennem  et  Foredrag  om  Gymnastik,  som 
Seminarieforstander  Munk  i Vordingborg  d.  7.  August 
1902  holdt  for  Kursusdeltagerne.  Han  betegnede,  lige 
som  vi  nu  gøre  det,  disse  Stævner  som  ødelæggende 
for  Skolegymnastikken. 

1 hans  Foredrag  faldt  følgende  Ytringer:  » Gymna- 
stikforbundets væsentligste  Opgave  er  at  drive  Gymna- 
stik med  det  Formaal,  at  det  skal  tage  sig  ud,  derfor 
trækker  det  Landets  Lærere  og  Elever  rundt  til  Idræts- 
stævner, hvor  Publikum  kun  vil  se  den  Gymnastik, 
der  tager  sig  ud,  og  hvor  Dommerne  ikke  kan  undgaa 
at  blive  paavirkede  af  Publikums  Stemning.  Bliver 
der  ikke  sat  en  Stopper  herfor,  da  bliver  den  uund- 
gaaelige  Følge,  at  vor  Skolegymnastik  ødelægges.« 

Drives  nu  den  nye  Gymnastik,  som  den  bør  og 
skal,  ja  da  er  det  aldeles  indlysende,  at  Læreren  paa 
ingen  Maade  kan  faa  den  Udenomsopgave  at  træne 
enkelte  Elever  op  til  akrobatiske  Færdigheder  med 
Tilsidesættelsen  af  hans  egentlige  Hverv. 

Hvad  mener  man  t.  Ex.  om  at  forlange  en  Lærer 
til  i sine  Gymnastiktimer  af  sin  Klasse  at  trække  en- 
kelte udvalgte  Elever  frem  og  træne  dem  op  til  at 
fremvise  de  Øvelser,  hvorefter  For  bundet  har  i Sinde 
at  bedømme  ham  ved  et  Stævne.  Dette  Forbund  ud- 
sender simpelthen  Propositioner  for  en  Konkurrence 
eller  som  det  i Beretning  III,  Side  6,  kalder  det  »en 
gymnastisk  Kappestrid«,  saalydende:  — se  s.  Beretn. 
Side  7 — 

»I  denne  Afdeling  skal  hver  af  de  anmeldte  Del- 
tagere under  fuldstændig  gymnastisk  Form  udføre  de 
i nedenstaaønde  5 Øvelsesklasser  foreskrevne  Øvelser. 

1)  Høj  de  spring  med  Tilløb:  a.  Afsæt  med  li.  Fod. 

b.  — » v.  » 

2 Spring  paa  hver  Højde. 

2)  Ringøvelser.  Fra  Hængestilling  i strakte  Arme 

at  udføre  en  Opstemning  til  Strækstøtstilling.  For- 

læns  Rulning  til  Strækstøtstilling,  derfra  ned  til 
Strækhængestilling.  Baglæns  og  forlæns  Kolbøtte. 

3)  S t a a e n d e Længdespring: 

a Afsæt  med  h.  Fod. 

b.  — » v.  » 

1 Spring  for  hver  Fod.  Armsving  og  Benvipning 
er  tilladt. 

4)  Barre  øve  ls  er.  Opspring  til  Strækstøtstilling. 
Svingning  paa  strakte  Arme  med  Hop  frem  i Frem- 
sving  til  Midten  af  Banen.  2 Armvipninger  med 
Frem  sving  og  2 Armvipninger  med  Tilbagesving. 
Afsving  efter  frit  Valg. 

5)  Smidighedsøvelser.  Flyvespring  med  Tilløb, 
Rygspring,  Hovedspring.  Omkring  med  Hop. 
Staaende  Kraftspring.  Gennem  flygtig  Balance 
paa  strakte  Arme  og  Rygbøjning  at  indtage  Ret- 
stilling.« 

Altsaa  værs’god  Hr.  Gymnastiklærer,  hvis  du  ikke 
vil  være  en  af  dem,  som  Forbundet  i Beretn.  II  saa 
smukt  stempler  som  Mænd,  der  føle,  at  de  ikke  kunne 
hævde  deres  Stilling  over  for  Forbundets  Dommere, 
saa  har  du  pænt  at  lystre  Parolen,  negligere  dit  plan- 
mæssige Arbejde  og  udlevere  dig  selv  med  Hud  og 
Haar  til  de  velvise  Mænd,  der  ville  forbedre  Skole- 
gymnastikken i Danmark.  — 

Nej,  at  rejse  rundt  med  en  ringe  Procentdel  af 
Skolens  Disciple,  fremvise  dem  for  selvbestaltede  Dom- 
mere, af  disse  erhverve  sig  Ros  eller  Dadel,  viser  paa 
ingen  Maade,  hvad  en  Lærer  udretter  under  de  hjem- 
lige Forhold,  giver  heller  ingen  Besked  om  hans  Skole- 
bestyrers og  hans  egen  Interesse  for  sin  Gerning. 

En  Skoles  Bedømmelse  med  Hensyn  til  dens  gym- 
nastiske Standpunkt  og  derigennem  til  dens  Bestyrers 
Interesse  for  og  dens  Lærers  Dygtighed  og  Flid  i Gym- 
nastik hører  ikke  hjemme  foran  en  Tribune  til  Paukers 
og  Gigers  Klang,  men  foregaar  ganske  stilfærdigt  in- 

den  for  Skolens  Mure  af  den  Mand,  der  af  Ministeriet 
er  ansat  som  Tilsynshavende.  — 

Saa  lidt  om  det  Tribunal,  man  stævnes  for. 
Præses:  Gymnastikinspektør,  Hr.  Oberst  Ramsing. 
Overdommere:  Hr.  Kaptajn  Hilarius  Kalkau, 

— Kaptajn  Bondo. 

Dommere:  Hr.  cand.  theol  E.  Aabye, 

— Ritmester  Aalborg, 

— Fægtelærer  J.  Berthelsen, 

— Prmlt.  L.  Brock, 

— Fabrikant  Dahlmann, 

— Prmlt.  Federspiel, 

— Prmlt.  R.  Kali, 

— Kaptajn  Klein, 

— cand.  pharm.  K læbel, 

— cand.  theol.  K.  A.  Knudsen. 

— Prmlt.  Lorenzen, 

— Havnebygmester  Møller. 

— cand.  mag.  Otterstrøm. 

— Prmlt.  Sander, 

— Prmlt.  S ty  ru  p, 

— Prmlt.  Bondo, 

— cand.  phil.  Hass, 

— Prmlt.  K.  V.  Høyer, 

— Prmlt.  Lorentzen, 

— Prmlt.  O.  B Miiller. 

Denne  Dommerkommité  blev  sammensat  — se  Be- 
retn. III,  Side  11  — for  at  Skolerne  kunde  faa  en  »sag- 
kyndig« Kritik,  og  bestod  jfr.  s.  Beretn.  Side  22  af 
»højere  Officerer  og  andre  Fagmænd<. 

Som  gamle  Soldater  udtale  vi  vor  dybeste  Respekt 
for  den  danske  Officers  Dygtighed  og  Indsigt  paa  sit 
specielle  Omraade,  men  drage  dog  stærkt  i Tvivl,  at 
det  at  være  Officer  skulde  forlene  en  Mand  med  de 
Egenskaber  og  Evner,  der  absolut  maa  fordres,  naar 
Skolegymnastik  og  ikke  Militærgymnastik  gøres  til 

Genstand  for  Bedømmelse,’  lige  som  det  er  absurd  at 
tænke  sig,  at  en  civil  Mand,  fordi  han  muligen  selv  er 
en  Hink  Gymnast,  af  denne  Grund  alene  er  kvalifice- 
ret til  at  være  Dommer  over  en  Lærers  Skolegerning. 

Alene  for  Fuldstændighedens  Skyld  have  vi  nævnet 
alle  Dommerne.  At  Domstolens  Præses,  dens  Over- 
dommere m.  fi.  af  os  og  af  enhver  Gymnastiklærer 
agtes  og  æres  for  deres  Kompetence  er  en  Selvfølge, 
men  vi  betvivle,  at  alle  have  sat  sig  i Dommersædet 
med  samme  Følelse  af  overlegen  Dygtighed  og  Ind- 
sigt, som  de  nævnte  Herrer. 

Her  maa  straks  understreges,  at  den  Dom,  som 
udtales  af  denne  og  lignende  fremtidige  Domstole,  spre- 
des over  det  ganske  Land  og  bliver  en  Dom  over  en 
Mands  Embedsgerning,  der  kan  faa  den  største  Betyd- 
ning for  hans  hele  Ve  og  Vel. 

Man  tænke  sig  det  rigtignok  lidet  sandsynlige,  at 
en  Skolebestyrer  vilde  tillægge  sin  Skoles  mere  eller 
mindre  flotte  Deltagelse  i et  Stævne  nogen  nævnevær- 
dig Betydning.  — Skolen  deltager,  men  gør  ingen  Lykke, 
fordi  dens  Lærer  i for  høj  Grad  liar  brugt  sine  Timer 
rationelt  og  ladet  Træningen  ligge ; fordi  hans  flinkeste 
Elever  blive  hjemme  (Forældrene  satte  sig  derimod  eller 
havde  ikke  Raad  dertil)  og  sidst,  men  ikke  mindst 
egnede  denne  Lærer  sig  slet  ikke  til  dette  offentlige 
Skuespil,  der  er  hans  inderste  Natur  imod;  han  følte 
sig  nervøs  og  usikker,  og  kom  han  fra  en  mindre  Skole 
med  tarvelig  paaklædte  Drenge  og  skulde  opvise  straks 
efter  en  Skole  med  en  i Silkesportsdragt  iklædt  Lærer 
og  Drenge  i spraglede  Artistdragter,  ja  da  sank  hans 
Mod  og  Drengenes  med;  intet  kommer  til  at  ligne 
Drengenes  Standpunkt  hjemme  og  Bestyrerens  Tilfreds- 
hed kom  til  at  staa  i Forhold  til  det  mere  eller  mindre 
heldige  Resultat. 

Er  der  nu  Spor  af  Mening  i,  at  en  Skolerne  ganske 
uvedkommende  Forening  kan  bringe  Lærerne  ind  under 

saadanne  Forhold  ? Men,  vil  man  sige,  Skolerne  kunne 
jo  blive  derfra.  Ja.  selvfølgelig  kunne  de  det,  og  det 
er  vort  Haab,  at  denne  Piece  vil  bevirke,  at  dette  Blænd- 
værk, der  kun  kan  kaste  Glans  over  forfængelige 
Mennesker,  ophører  ganske  af  sig  selv,  thi  det  er  umu- 
ligt at  tænke  sig,  at  Landets  Lærere  fremdeles  ville 
Unde  sig  i den  anmassende  Maade,  hvorpaa  Forbun- 
det opkaster  sig  til  Dommer  over  dem  og  deres  Ger 
ning. 

Fortsættes  disse  Stævner,  som  Tanken  er,  med  be- 
stemte Mellemrum,  da  bliver  Konsekvensen  heraf  let 
denne,  at  Forbundet  til  sidst  virkelig  selv  tror,  at 
det  er  en  Faktor,  som  Lærerne  maa  regne  med,  saa- 
ledes  at  en  Lærer  f Ex.  Ved  Ansøgning  om  Embede 
henvender  sig  til  denne  private  Forening  om  Dom  over 
sine  Kvalifikationer  og  faar  den  efter  denne  Recept: 
. . . N.  N.  har  i de  senere  Aar  ret  flittigt  vist  sin 
Skole  op  for  Forbundet.  Han  er  ganske  flink,  og  Pu- 
blikum klappede  i tilfredsstillende  Grad*  ad  ham.  Han 
har  erhvervet  dansk  Rekord  i Baglænsgang.  men  har 
ikke  været  i Stand  til  at  generobre  et  i sin  Tid  tabt 
Mesterskabsbælte  i Sækkeløb.  — Hovedkarakter  gX  . . . 

Ikke  sandt,  det  vilde  være  hyggelige  Tilstande  for 
en  Lærer  at  leve  under. 

Naa,  den  Tid  er  sikkert  ikke  fjern,  da  enhver 
Skolebestyrer  meget  vil  frabede  sig  en  Fortsættelse  af 
disse  Skuespil  i rigtig  Erkendelse  af,  at  det  er  komplet 
ligegyldigt,  om  denne  eller  hin  Skole  er  Ihændehaver 
af  Rekorden  i Trespring  eller  Hækkeløb.  Dette  er 
nemlig  ligegjfldigt,  saalænge  vi  ikke  her  til  Lands  har 
» Skoleindustri« > der  maa  reklamere  som  enhver  anden 
Forretning,  ved  at  en  Skole  f.  Ex.  lader  male  over  sin 
Port:  »Her  er  man  Ihændehaver  af  dansk  Rekord  i 
Syvspring. « 

Lad  os  en  Gang  tænke  os,  at  Forbundet,  stort  i 
sin  Vælde  og  beruset  af  Selvbegejstring,  søgte  at  ar- 
rangere f.  Ex.  latinske  Disputatser,  hvor  alle  Skoler, 

der  øve  Latin,  stævnes  for  det  samme  Forum  som  vi 
(det  er  jo  et  Skolefag,  der  skal  bedømmes) ; lad  os  tænke 
os.  Lærere  og  Elever  træde  frem  i Tunica  og  Toga, 
med  Tusinders  Blikke  rettede  imod  sig,  og  Hørenerverne 
spændte  paa  de  mange  tildels  uforstaaende  Tilskuere, 
for  af  de  indsigtsfulde  Dommere  at  faa  Dom  over  deres 
Præstationer.  Lad  os  tænke  os,  at  denne  Dom  i meget 
betydelig  Grad  afviger  fra  den  Bedømmelse,  der  er 
ydet  Vedkommende  under  deres  daglige  Gerning  i 
Skolen,  ydet  dem  af  Mænd,  hvis  Kompetence  det  ikke 
kan  falde  nogen  ind  at  drage  i Tvivl.  Vil  det  ikke 
være  indlysende  for  Enhver,  der  blot  har  et  endog 
beskedent  Kendskab  til  Skolegerning,  at  en  saadan  Op- 
visning og  Bedømmelse  vil  virke  demoraliserende  og 
lattervækkende  paa  saavel  Lærere  som  Elever.  Men 
da  Gymnastik  og  Latin  begge  ere  Skolefag,  saa  bliver 
det.  der  er  latterligt  for  det  ene,  ogsaa  latterligt  for 
det  andet,  og  indlysende  er  det.  at  det,  at  en  Elev 
staaende  paa  eet  Ben  fremplaprer  et  Antal  latinske 
V ers,  ikke  giver  mere  Besked  om  Latinens  Standpunkt, 
end  det,  at  en  Dreng  laver  7 Flik-Flak,  giver  Besked 
om  Gymnastikkens  Standpunkt.  Naa.  Stævner  i Latin, 
Græsk  eller  Mathematik  faar  Forbundet  jo  aldrig  ar- 
rangeret; et  Forsøg  herpaa  vilde  vække  Latter.  Det 
er  hidtil  kun  lykkedes  at  samle  en  Del  Gymnastik- 
lærere, der  med  eller  mod  deres  Villie  have  tilladt  den 
første  den  bedste,  der  har  Kaad  til  at  betale  en  Entré 
af  50  Øre,  at  kritisere  ham  og  hans  Gerning. 

Ved  ovenstaaende  Betragtninger  have  vi  sikkert 
paavist,  dels  at  Nutidens  Skolegymnastik  intet  kan 
have  med  offenlige  Forestillinger  at  bestille,  dels  at 
disse  i sig  selv  ere  meningsløse,  misvisende  og  demo- 
raliserende, væsentligst  fordi  de  tvinger  Læreren  og 
hans  Fag  uden  for  hans  egentlige  Virkefelt  og  ind 
paa  Omraader.  hvor  den  pædagogiske  Gymnastik  hører 
op,  og  Gøglet  begynder. 

Læserne  maa  clog  nu  ikke  tro,  at  vi,  fordi  vi  ere 
Modstandere  af  offentlige  Stævner,  ville  søge  at  holde 
vort  Fag  skjult  for  Forældre  eller  Værger,  eller  hvem 
andre  der  interesserer  sig  for  Skolegerning;  nej  tvært- 
imod, vi,  og  sikkert  enhver  Gymnastiklærer,  vilde  sætte 
Pris  paa  f.  Ex.  een  Gang  aarlig  at  faa  Lejlighed  til  i 
Skolens  Gymnastiksal  at  fremvise  en  Trop  Drenge  i 
en  Times  Skolegymnastik,  for  at  enhver,  som  har  Ad- 
gang til  den  aarlige  Eksamen  i de'  andre  Fag,  ogsaa 
her  fik  Lejlighed  til  at  se  det  Arbejde,  der  udføres 
med  Legemets  Udvikling  for  Øje.  Saadanne  Smaa- 
opvisninger  ere  formentlig  pædagogisk  rigtige,  de  ville 
uden  Brask  og  Bram  være  fornøjelige  og  gavnlige  for 
alle  og  give  et  tydeligt  Billede  af  Nutidsgymnastik- 
kens virkelige  Udseende  i Skolerne.  Ser  man  hen  til 
de  smaa  og  fordringsløse  Sangprøver,  der  hist  og  her 
ere  afholdte  inden  for  Skolernes  Mure.  har  man  lagt 
Mærke  til  den  Glæde,  det  var  for  Eleverne  at  synge  og 
Tilhørerne  at  høre  derpaa,  da  har  man  en  Maalestok 
for,  hvad  en  Gymnastikopvisning  i Skolen  vil  være, 
og  hvilken  Glæde  og  Opmuntring  det  i en  lille  Bv  kan 
være  for  Drengene  at  gøre  Gymnastik  for  Tilskuere  — 
Faer  og  Moer  og  alle  de  andre  kendte  Personer  — . 
Alt  gaar  i den  daglige  tilvante  Orden,  og  man  pirrer 
ikke  den  blaserte  Ungdoms  forfængelige  Lyst  til  tomt 
Effektjageri;  man  stiller  ikke  en  Præmie  eller  et  Vandre- 
skjold  i Udsigt,  der  ægger  Læreren  og  den  dygtige 
Elev,  men  samtidig  tager  Modet  fra  den  mindre  be- 
gavede Dreng  og  gør  ham  træg  og  doven  i det  dag- 
lige Arbejde. 

Ved  at  have  et  Idrætsstævne  som  Maal  have  vi 
vist,  at  Læreren  tvinges  til  at  tilsidesætte  alle  pæda- 
gogiske Hensyn  i sin  daglige  Gerning,  og  Eleverne  faa 
efterhaanden  den  Opfattelse  af  Tingene,  at  deres  Arbejde 
i Gymnastiksalen  kun  laves  med  Stævnet  for  Øje. 

Den  Lærer,  der  t.  Ex.  lægger  megen  Vægt  paa.  at 

Alle  udfører  de  fortrinlige  fritstaaende  Øvelser  godt  og 
korrekt,  og  mindre  paa,  at  en  ganske  enkelt  kan 
udfore  de  Øvelser,  som  Forbundet  forlanger  udførte,  vil 
snart  af  Eleverne  blive  anset  for  en  sær  Patron.  Vi 
kende  bestemte  Exempler  paa,  at  Elever  straks  efter 
2det  Stævne  sagde  til  deres  Lærer:  »Nu  skulle  vi  vel 
ikke  mere  have  fritstaaende  Øvelser?«  Læreren:  »Hvor- 
for?« Eleverne:  »Nej,  har  De  da  ikke  set,  at  Idræts- 
stævnet i sin  Beretning  (Beretn.  II,  Side  21)  kalder 
disse  Øvelser  for  unaturlige,  latterlige  og  glie- 
dermann-agtige  Bevægelser. « Lange  Tider  søgte 
Eleverne  at  tigge  sig  fri  for  disse  Øvelser,  som  de  med 
en  vis  Forkærlighed  benævnede  med  det  af  Forbundet 
opfundne  Navn  »Gfliedermanns-Øvelser«.  Lad  os  faa 
Smidighedsøvelser  og  Barre,  sagde  de,  det  er  det,  der 
dømmes  efter  ved  Stævnerne,  det  er  det,  Publikum  vil 
se,  det  andet  bryder  Folk  sig  ikke  om  o s.  v. 

Hvor  rigtigt  have  dog  ikke  Drengene  set  hér!  Thi 
det  er  akkurat  herpaa*  det  kommer  an.  Dommerne 
maa  absolut  tage  Hensyn  til  Publikums  Ønsker  og 
Smag;  en  flot  Smidighedsøvelse  kan  alle  goutere,  en 
korrekt  Spændbøjning  kun  faa,  og  Sandhed  er  det,  at 
en  Lærer,  der  ved  et  Stævne  møder  med  en  udsøgt  og 
gennemtrænet  Trop,  der  vækker  Jubel  hos  Tiskuerne 
ved  Øvelser,  beregnede  paa  at  vække  Jubel  og  gøre 
Effekt,  vil  have  ikke  een,  men  mange  Chancer  forud 
for  en  Lærer,  der  møder  med  en  samlet  Klasse  og 
præsenterer  den  i f.  Ex.  Haandbogens  Timeseddel  6, 
der  indeholder  mange  typiske  Øvelser  for  det  nye  Sy- 
stem. Denne  sidste  Lærer  vil  sikkert  have  vanskeligt 
ved  at  faa  Publikums  Begejstring  paa  sin  Side,  simpelt- 
hen fordi  det  er  forblindet  af  Gføglet  og  staar  ufor- 
staaende  over  for  Værdien  af  de  nye  Øvelser. 

Vi  skulle  ikke  yderligere  pointere,  at  en  Lærer 
intet  kan  have  med  Stævnerne  at  bestille,  men  foruden 
det  nævnte  ogsaa  anføre,  at  Drenge  i Pupertetsalderen 

ikke  uden  at  skade  deres  legemlige  og  aandelige  Ud- 
vikling kunne  underkaste  sig  en  skarp  Træning;  en 
samvittighedsfuld  Lærer  bør  vide,  at  der  ofte  i denne 
Periode  indtræder  en  Slaphedstilstand  hos  Eleven,  der 
umuliggør  en  kraftfuld  Anspændelse  af  Muskler  og 
Hjerne.  Er  Læreren  nu  forstå  aende  og  agtpaagi  vende 
nok,  da  forcerer  han  ikke  Eleven  frem,  men  læmper 
sig  i sine  Krav  til  hans  Ydelser.  I det  hele  taget  be- 
reder denne  Alder  Læreren  mange  Vanskeligheder, 
der  nu  ved  Forbundets  Indblanding  i Skolegymnastik- 
ken yderligere  forøges.  I Skolens  yngre  Klasser  stiller 
Forholdet  sig  anderledes,  her  er  Sjæl  og  Legeme  i den 
barnlige  Ro.  Arbejdet  gaar  langt  mere  støt.  og  den 
rationelle  Gymnastik  virker  her  fuldtud  efter  sin 
Bestemmelse. 

Forfatterne  heraf  begyndte  begge  deres  Uddan- 
nelse til  Gymnastiklærere  for  c.  1/a  Aarhundrede  siden, 
og  vi  formene  derfor  med  Vægt  at  kunne  tale  et  Ord 
med  om  baade  den  gamle  og  den  nye  Gymnastik  og 
dens  Udviklings  Historie,  om  Gymnastik  i Hær,  Skole 
og  frivillige  Foreninger,  i hvilke  vi  have  undervist  i 
Tusinder  af  Timer,  personlig  deltaget  i mange  Præsen- 
tationer. som  Ledere  fremført  det  ene  Præsentationshold 
efter  det  andet,  og  alt  dette  i en  Tid,  hvor  den  gamle 
Militærgymnastik  med  al  sin  mandige  Djærvhed,  trods 
sine  Fejl,  vakte  en  saadan  Sans  og  Interesse  for  Gymna- 
stik, at  ogsaa  dette  Fag  blev  gjort  til  Genstand  for 
videnskabelige  Studier,  der  resulterede  i at  skabe  et 
System,  der  kunde  gøre  Øvelser,  som  den  Gang  kun 
særlig  udvalgte  udførte,  tilgængelige  for  Alle. 

Her  paa  dette  Sted  skal  ydes  en  Honnør  til  det 
gamle  og  dets  Mænd;  alt  nyt  hviler  jo  dog  paa  For- 
tidens Arbejde  og  Opfattelse.  Den  gamle  Gymnastik 
har  haft  sin  Tid  og  sin  Opgave;  den  blev  praktiseret 
i usle,  støvede  Lokaler,  under  smaa  og  fattige  Forhold, 
men  blev  alligevel  i Stand  til  at  bane  Vejen  og  aabne 

Folks  Øjne  for,  at  den  var  et  Fag,  der  var  Paaagten 
værd.  Nu  er  den  atiøst,  nye  Synspunkter,  nye  Krav 
har  trængt  sig  frem;  vi  have  faaet  et  nyt  System,  der 
vel  heller  ikke  er  fuldkomment,  men  rummer  saadanne 
Egenskaber,  at  enhver  uhildet  maa  indrømme,  at  det 
i langt  højere  Gfrad  end  det  gamle  egner  sig  til  Brug 
i Skoler.  Til  at  brillere  med  ved  offentlige  Skuespil 
staar  det  derimod  tilbage  for  det  gamle. 

Naar  vi  gentagne  Gfange  have  brugt  Ordet  Gøgl. 
da  gælder  dette  ikke  de  vanskelige  og  flot  udseende 
Øvelser,  hvis  gymnastiske  Værd  vi  godt  • forstaa  at 
vurdere,  men  kun  den  Maade,  hvorpaa  disse,  under 
Begrebet  Skolegymnastik,  fremvises  uden  for  Skolen 
som  offentlige  Skuespil  af  Lærere  og  Skoledrenge  i 
Artistpaaklædning.  Saadanne  Skuespil  tilhører  Ung- 
dommens frivillige  Idræt  og  Sport  og  har  Intet  med 
Skolegymnastik  at  gøre,  og  Forbundets  Hensigt,  at  for- 
bedre denne  og  Lærerne,  naas  ikke  ad  denne  Vej. 

At  glimre  med  falsk  Glans  og  stille  sig  offentlig 
til  Skue  ligger  uden  for  Skolernes  Maal ; det  mene  vi, 
og  vor  Mening  deles  heldigvis  af  mange,  hvis  Lom  vel 
staar  til  troende.  Enkelte  Citater  ville  bekræfte  dette 
(vi  kunne  for  Hesten  anføre  Citater  i Hundredevis). 
Saaledes  udtalte  Biskop  Rørdam  ved  Rektorindsættelsen 
i Roeskilde  d.  6.  Jan.  1902:  »Intet  bør  gøres  for 
at  glimre  eller  for  en  Examens  Skyld,  men  alt, 
for  at  Ungdommens  Aand  og  Hjerte,  Forstand 
og  Smag  p a a en  liberal  Maade  kan  uddan- 
nes . . .«  Lr.  phil.  Hude  udtalte  ved  sin  Indsættelse 
som  Rektor  ved  Frederiksborg  lærde  Skole  d.  1 Nvbr. 
1902:  . . . . »Skolens  Øpgave  er  ikke  at  bi- 
bringe Eleverne  Lærdom,  men  Kundskaber  og 
L annelse;  der  stilles  heller  ikke  den  Fordring 
til  Lærerne,  at  de  selv  skal  være  lærde;  hvad 
der  fordres  er,  at  de  fuldtud  beherske  det 
Stof,  hvori  de  skal  undervise,  og  at  de  tillige 

kende  den  rette  Maade  til  at  bibringe  Ele- 
verne det.  Det  vilde  næppe  være  gavnligt, 
om  Skolen  havde  dette  Præg  af  Lærdom;  den 
vilde  derved  let  forfalde  til  en  Ensidighed, 
som  i et  saa  lille  Samfund  som  vort  kunde 
blive  ligefrem  skadelig  . . . .«  Af  disse  Ord 
følger,  at  Gymnastiklæreren  ved  denne  Skole  skal  bruge 
den  Rettesnor,  som  er  ham  givet  i Ministeriets  Haand- 
bog,  og  ikke  søge  at  bibringe  Eleverne  Lærdom  (for 
hans  Vedkommende  Kunstfærdigheder  paa  det  gymna- 
stiske Omraade),  men  ved  at  beherske  sit  Stof  arbejde 
med  Elevernes  sunde  legemlige  Udvikling  for  Øje  og 
undgaa  al  Ensidighed. 

Endvidere  ville  vi  henvise  enhver  interesseret  Læ- 
ser til  at  søge  Bekræftelse  paa  vor  Opfattelse  i Haand- 
bogen,  Siderne  11 — 27 — bl  og  247—252,  K.  A.  Knudsens 
»Grundsætninger«,  samt  hos  enhver  nyere  Gymnastik- 
forfatter. 

En  anden  Side  af  Sagen  kommer  i Betragtning 
Før  mente  man,  at  Gymnastik  gav  Hvile  efter  aande- 
ligt  Arbejde,  eller  rettere,  at  Gymnastiktimen  ikke  tærede 
paa  Elevernes  aandelige  Energi.  Saaledes  mente  f.  Ex. 
Kommissionen  af  1882,  der  ikke  regnede  Gymnastikken 
med  til  Elevernes  Arbejdstid,  og  saaledes  har  vel  mange 
ment.  Sandheden,  der  nu  foreligger  fuldt  videnskabe- 
ligt belyst,  er  imidlertid  denne,  at  Gymnastikken  er  et 
af  de  Fag,  der  tærer  mest  paa  Energien,  og  at  man' 
begaar  en  grov  physiologisk  Fejltagelse  ved  at  tro,  at 
man  ved  at  lægge  Gymnastiktimerne  ind  imellem  Aands- 
fagene kan  formindske  Faren  for  Hjernens  Overan- 
strængelse  — se  Italieneren  Mosso’s  Værk  om  Træthed 
(Die  Ermiidung  aus  d.  Italienischen  tibersetzt  von  J. 
Glinzer.  Leipzig  1892).  — Ved  Forsøg  med  Griesbachs 
Æsthesiometer  er  det  godtgjort,  at  Træthedsvirkningen 
af  de  forskellige  Fag  falder  saaledes:  Mathematik  = 100, 

Latin  ==-  91,  Gymnastik  og  Græsk  = 90,  medens  de 
andre  Fag  gaar  jævnt  nedad  til  77. 

Naar  det  nu  viser  sig,  at  Udøvelsen,  af  den  ra- 
tionelle Gymnastik  stiller  saadanne  Krav  til  Evnerne.  * 
bør  man  da  yderligere,  ved  en  forceret  Træning,  paa 
en  hensynsløs  Maade  forhøje  det  i Forvejen  store  Ar- 
bejde, og  tror  nogen,  at  dette  kan  ske  uden  paa  Be- 
kostning af  Elevernes  Sundhed,  og  har  en  Gymnastik- 
lærer, der  vel  paa  alle  Omraader  skal  samarbejde  med 
de  andre  Lærere,  forøvrigt  Eet  til  at  trække  saa  store 
Vexler  paa  Elevernes  Tid  og  Kræfter  til  Udenoms- 
Opgaver.  at  dette  griber  forstyrrende  ind  i hele  Skolens 
planmæssige  Arbejde.  Hvilken  Lærer  vil  f.  Ex.  finde 
sig  i,  at  en  Discipel  en  Dag  møder  slet  forberedt,  ikke 
medbringer  sine  Stile  eller  Opgaver  og  motiverer 
dette  med:  »Jeg  fik  ikke  Tid  i Gaar,  vi  trænede  til 
Stævnet  hele  Eftermiddagen.« 

Er  det  iøvrigt  afgjort,  at  en  Skole  kan  være  tjent 
med.  at  dens  Elever  Gang  paa  Gang  faa  deres  Inter- 
esser spredte,  dels  ved  Træning  til  Stævner,  ved  For- 
beredelser til  Skolekomedier,  Baller,  Skovture  o.  1. 
Kan  en  Fader  altid  være  tjent  med,  at  den  Undervis- 
ning, som  han  i dyre  Domme  køber  til  sine  Sønner, 
lider  Afbræk,  ved  at  Drengenes  Interesser  kommer  til 
at  spænde  over  Felter,  der  intet  har  med  Undervisning 
at  bestille,  og  som  hyppig  er  ham  (Faderen)  imod; 
men  som  han  giver  sit  Minde  til,  dels  af  Hensyn  til 
Skolen,  der  sætter  det  i Scene,  og  som  han  ikke  vil 
stille  sig  i Opposition  til,  dels  ogsaa  fordi  Drengene 
plage  ham. 

Men  er  det  Forældrenes  eller  Skolens  Opgave  at 
sørge  for  Børns  Adspredelse? 

Efter  at  vi  nu  med  rent  saglige  Grunde  have  paa- 
vist det  forkastelige  i disse  Stævner,  ville  vi  se  Sagen 
fra  et  andet  Synspunkt. 

Man  tænke  sig  det  Tilfælde,  at  en  Skole  med 

samt  sin  Lærer  giver  sit  Minde  til  at  deltage  i et 
Stævne  for  at  lade  sig  bedømme  af  Forbundet. 

Først  maa  da  adskillige  Vanskeligheder  overvindes. 

Ved  Dannelsen  af  Holdet  bliver  Spørgsmaalet,  om 
Læreren  bør  udvælge,  og  Skolen  kommandere  de  Ved- 
kommende til  at  møde  ved  Træning  og  Stævne,  samt 
om  der  i dette  Tilfælde  skal  tages  Hensyn  til  Protester 
fra  Forældrenes  Side.  Formentlig  maa  der  dette,  hvis 
Skolen  ikke  i sine  Regler  har  anført,  at  dens  Elever 
ere  pligtige  til  at  underkaste  sig  Træning  og  deltage 
i Stævner,  hvor  end  disse  af  Dansk  Gfymnastik-Forbund 
bestemmes  afholdte.  Mod  dette  kan  anføres:  alt  er  fri- 
villigt; men  i saa  Tilfælde  kan  det  godt  ske,  at  Læ- 
reren kun  opnaar  at  faa  et  Hold,  hvori  Skolens  dyg- 
tigste Elever  mangle,  og  det  bør  fortrinsvis  være 
de  dygtigste  og  flinkeste,  der  møde  — saadan  mener 
da  Forbundet  (se  Beretn.  III,  Side  16,  hvor  det  hed- 
der . . . »det  er  netop  de  flinkeste,  der  bedst  ere  i 
Stand  til  at  se  og  lære  af  de  andre«)  — . At  disse 
mangle,  kan  have  mange  Aarsager.  Elevens  egen 
Ulyst,  Forældrenes  Modvillie,  der  kan  have  sin  Grund 
i f.  Ex.,  at  de  ikke  ønske,  at  deres  Børn  i flere  Dage 
færdes  i Kjøbenhavn  eller  andre  Byer  uden  direkte 
Tilsyn,  eller  den  mere  simple,  de  have  ikke  Raad  eller 
Lyst  til  at  anskaffe  Sportsdragt  eller  faa  ekstra  Udgifter 
til  Drengenes  Garderobe  og  Rejsepenge  m.  m. 

Apropos  om  Tilsyn.  En  af  Landets  Statsskoler 
anfører  i sine  Skoleregier  — (disse  Regler  gælder  for 
alle  Statsskoler)  — : . . . »Ligeledes  henledes  Op- 
mærksomheden paa  de  ogsaa  i de  senere  Aar 
indskærpede  Bestemmelser  i Plakat  af  28de 
Nvbr.  1828  og  i ministeriel  Skr.  af  7.  Februar 
1851,  ifølge  hvilke  Skol  en,  overensstem  niende 
med  Skoleloven  af  1809,  er  forpligtet  til  at 
forbyde  sine  Disciple  at  besøge  Værtshuse 
eller  lignende  Steder  paa  egen  Haand,  ligesom 

det  ved  nævnte  Plakat  er  forbudt  Enhver,  der 
driver  Næring  som  Værtshusholder,  Konditor 

0 L,  at  tillade  nogen  Discipel  af  de  lærde  Sko- 
ler at  sidde  i deres  Huse  for  at  drikke.  — Uden- 
forSelskab  med  Forældre  eller  dem,  der  træde 

1 disses  Sted,  maa  ingen  Discipel  uden  Skolens 
Tilladelse  tage  Del  i offentlige  Baller.  Maske- 
rader o.  1.  — Det  følger  af  Disciplens  hele 
Stilling  til  Skolen,  at  han  ikke  kan  optræde 
offentlig  ved  Koncerter,  Theate rf or estilli nger 
eller  lignende  Lejligheder  uden  Skolens  Til- 
ladelse, der  forøvrigt  i disse  Tilfælde  i Keglen 
vil  blive  nægtet  (jfr.  Skolelovens  § 31). 

Disse  Kegler  synes  Forbundet  ikke  at  kende.  Læ- 
rerens eventuelle  Ansvar  for  t.  Ex.  20  Drenges  Efter- 
levelse af  disse  Bestemmelser  er  uudførlig  under  3 
Dages  Ophold  i en  fremmed  By;  de  ere  fuldstændig 
løsslupne  og  prisgivne  mangfoldige  Fristelser  og  Farer. 
Nærmere  at  paapege  disse  — f.  Ex.  i Kjøbenhavn  — 
anse  vi  ikke  nødvendigt. 

Hvorledes  skal  Træningen  udføres?  En  Lærer 
kan,  som  tidligere  paavist.  ikke  uden  at  synde  mod 
den  ham  givne  Rettesnor  indlade  sig  paa  at  træne  i 
Timerne.  Uden  for  Skoletiden  er  han  maaske  forhin- 
dret af  private  Grunde,  eller  Disciplene  rejse  efter  endt 
Skoletid  hver  til  sit  Hjem,  flere  Mil  fra  Skolen,  med 
Pligten  hvilende  paa  sig  til  næste  Dag  at  møde  vel 
forberedte  i Klassen,  foruden  at  de  jo  ogsaa  skulle 
have  den  fornødne  Hvile. 

Herimod  kan  Forbundet  indvende,  at  trods  disse 
Vanskeligheder  mødte  sidste  Gang  42  Skoler  for  dets 
Tribunal,  og  at  mange  ville  vidne  om,  at  Nytten  af 
disse  Stævner  har  været  stor  i »sportslig«  Henseende. 
Men  man  maa  erindre,  at  det  ikke  altid  er  samstem- 
mende Udsagn,  der  ere  værdifulde,  og  det  af  den 
simple  Grund,  at  disse  Udsagn  hyppig,  i Stedet  for  at 

tilkendegive  den  enkeltes  Mening,  glide  ud  til  at  blive 
lutter  Gentagelser  af  et  forsvindende  Mindretals  Op- 
fattelse eller  Selvbedrag. 

Hvad  bevises  nu  ved,  at  42  Skoler  mødte?  Næppe 
at  Skolerne  ved  deres  Deltagelse  have  vundet  det,  som 
de  sikkert  paa  mangfoldige  andre  Omraader  liave  tabt 
ved  at  vende  Lærers  og  Elevers  Interesse  bort  fra  de- 
res egentlige  Maal  og  faa  dem  til  at  give  sig  den  tomme 
Forfængelighed  i Vold. 

Et  mindre  væsentligt  Moment,  men  dog  af  Betyd- 
ning, er  ogsaa  dette:  anser  Forbundet  enhver  Lærer  i 
Stand  til  uden  videre  at  se  bort  fra  de  med  hans  Del- 
tagelse i Stævnet  forbundne,  uundgaaelige  Udgifter  og 
Tidsspilde  ? 

For  at  værge  os  imod  den  Opfattelse,  at  vi,  som 
Lærere  i Gymnastik  og  Idræt,  i det  hele  taget  skulde 
stille  os  afvisende  over  for  Sportsopvisninger  i Al- 
mindelighed. skulle  vi  anføre,  at  vi  i enhver  Henseende 
anerkende  Sports  og  Idræts  Betydning  for  Ungdommen, 
men  vi  ville  af  al  Magt  sætte  os  imod,  at  Skolegymna- 
stikken drages  bort  fra  dens  egentlige  Opgave  og  tvin- 
ges ind  under  Sportens  vilde  Rekordjageri.  Rekord 
har  absolut  intet  med  Barnets  legemlige  Opdragelse 
at  gøre.  At  jage  efter  Rekorder  bør  ikke  tillades 
Børn  og  er  iøvrigt  forkasteligt  for  Enhver,  der  ved 
forstandig  Anvendelse  af  Legemsøvelser  ser  Midlet  til 
at  tilegne  sig  et  sundt  og  kraftigt  Legeme.  Rekorden 
er  Legemsøvelsernes  Forbandelse  og  maner  ved  de 
mange  Ulykker,  den  har  foranlediget,  enhver  forstandig 
Mand  og  særlig  enhver,  der  har  med  Opdragelse  at 
bestille,  til  Eftertanke. 

Man  har  saa  ofte  i Tale  og  Skrift  hørt  det  frem- 
ført, at  Englænderne  skylde  deres  Sport  det  høje  Kultur- 
trin, de  staa  paa,  og  at  al  deres  D}rgtighed  som  Na- 
tion ogsaa  har  sin  Rod  i Sporten;  man  haler  deres 
bekendte  Mænd  frem  og  tillægger  dem  Udtalelser,  der 

skulle  bevise  disse  Paastande.  Saaledes  tillægger  man 
Hertugen  af  Wellington  den  Ytring,  at  Sejren  ved 
Waterloo  var  vundet  paa  Sportspladsen  ved  Eton.  Her 
ere  vi  inde  i Overdrivelsernes  og  Fablernes  Verden.  At 
man  ogsaa  nu  i England  er  begyndt  at  indrømme,  at 
ikke  alt  stort  i Verden  har  sit  Ophav  i Sport,  kunne 
vi  illustrere  ved  at  gengive  en  Del  af  et  Foredrag,  som 
den  bekendte  engelske  Militærlæge,  Dr.  Miller-Maguire 
i afvigte  Efteraar  holdt  for  Medlemmerne  af  den  en- 
gelske Klub  »The  Royal  United  Service  institution«, 
der  væsentligst  bestaar  af  Officerer  i Hær  og  Flaade. 
Det  vilde  være  fristende  at  aftrykke  hele  Foredraget 
— det  er  læse  værdigt  — , men  vi  skulle  indskrænke  os 
til  at  give  nogle  Udpluk:  Først  om  Legenden  om 
Wellington.  Dr.  Maguire  siger,  at  han  i det  hele 
ikke  regner  Eton  for  meget,  og  at  Hertugen  aldrig 
har  udtalt  sig  som  paastaaet,  kort  sagt  det  er  en 
Fabel.  Han  siger  videre,  Sejren  ved  Waterloo  blev 
vundet  af  Folk.  som  ikke  havde  faaet  nogen  som  helst 
Del  af  deres  Opdragelse  paa  Sportspladserne  ved  Eton. 
Den  vandtes  i første  Række  af  Hertugen  selv,  der  i 
15  Aars  Alderen  kom  bort  fra  Eton  — hvor  han  ikke 
havde  gjort  sig  særlig  bemærket,  heller  ikke  paa  Sports- 
pladsen — og  blev  sendt  til  Brtissel,  hvor  han  i en 
Tid  af  2 Aar  blev  proppet  med  al  Slags  Undervisning 
og  lærte  Fysik,  Fransk,  Tysk  o.  s.  v.  Derpaa  traadte 
han  i en  Alder  af  18  Aar  ind  i Armeen.  — Dernæst 
blev  Sejren  vunden  af  Hertugens  Officerer,  og  af  disse 
udpiller  Dr.  Maguire  20  særlig  brave,  som  aldeles  ikke 
havde  været  paa  Eton  Skolen,  men  fornemmelig  var 
af  irsk  eller  skotsk  Herkomst.  Bag  Generalen  og  hans 
Officerer  stod  en  støt  Stab  af  Underofficerer,  af  hvilke 
ikke  en  eneste  var  Fton-Elev,  og  at  det  samme  gjaldt 
om  de  Menige,  er  en  Selvfølge.  Under  sin  videre  Ud- 
vikling af  Sport  og  dens  Affedning,  Væddekampe  og 
Væddemaal,  siger  han:  »Alt  dette  Pjank  og  Nonsens, 

som  man  kalder  Sport  og  Væddekampe,  er  saa  langt 
fra  at  være  Vidnesbyrd  om  Samfundets  Højnelse,  at 
det  tværtimod  er  et  sikkert  Tegn  paa  dets  Forfald.« 
Historien  giver  mig  Ret,  siger  han,  og  han  drager 
kraftigt  til  Felts  imod  den  saa  stærkt  om  sig  gribende 
Mani  for  at  lave  Sport,  Rekorder  og  Væddemaal  ud 
af  Alverdens  Ting.  Han  ivrer  djærvt  imod  den  An- 
skuelse, at  det  at  hengive  sig  til  Væddekampe,  Spil  og 
Rekordjageri  i Længden  skulde  være  nok  til  at  bære 
en  Nation  og  dens  Udvikling  frelst  igennem  Tiderne. 
Han  fordømmer  ikke  Legemsøvelser,  det  gør  vi  heller 
ikke ; han  ønsker,  de  maa  beholde  deres  berettigede  Plads 
i Opdragelsen,  det  gør  vi  ogsaa,  men  heller  ikke  mere. 

Vi  gentage  den  snart  fortærskede  Sætning:  en  sund 
Sjæl  i et  sundt  Legeme,  men  vi  vende  den  om  og 
sige:  et  sundt  Legeme  med  en  sund  Sjæl,  der  véd,  den 
er  Legemets  Herre,  og  som  ikke  er  fordummet  af  tom 
Forfængelighed  og  Gøgl. 

Vi  ere  ikke  blinde  for,  hvilken  Samfundsgavn  Idræt 
gør  ved  at  kalde  Ungdommen  ud  i fri  Luft  og  holde 
den  borte  fra  daarlige  Adspredelser,  og  det  er  ikke 
dette,  vi  ville  til  Livs,  men  det  usunde  i Sporten,  det, 
der  resulterer  i,  at  man  f.  Ex.  paa  Cyclebaner  ser  et 
Publikum,  staaende  paa  Taaspidserne  og  med  fremstrakte 
Halse,  ophidsede  næsten  til  Vanvid,  tiljuble  en  halv- 
nøgen Cyclist  Bifald,  fordi  han  af  en  eller  anden  Grund 
slaar  sin  Modstander  med  en  Tomme  eller  mindre. 
Skulle  vi  Lærere  være  med  til  at  opdrage  Børn  hertil, 
skulle  vi  være  med  til  at  lokke  dem  ind  paa  Totalisator- 
Spillet,  ved  hvilket  ikke  een,  men  mange  har  sat  over 
Styr  baade  Ære  og  Velfærd.  Hvad  mener  man  end- 
videre om  Nutidens  vanvittige  Automobilkørsel,  prakti- 
seret af  Folk,  der  tilhører  Samfundets  højeste  Klasser, 
og  hvis  Dannelsestrin  og  hele  sociale  Stilling  burde 
hæve  dem  over  sligt?  Saadanne  Mænd  knuse  sig  selv, 
Mennesker  og  Dyr  paa  Landevejen,  alt  sammen  for  at 

opnaa  en  Rekord!  Er  dette  ikke  Vanvid  og  et  sørge- 
ligt Bevis  paa,  hvor  langt  Sporten  kan  drives  for  blot 
at  opnaa  Mængdens  Bifald  og  Hyldest? 

Vi  ville  slutte  med  at  rette  en  kraftig  Appel  til 
alle  Skolebestyrere  og  Lærere,  der  have  virkelig  Kær- 
lighed til  og  Forstaaelse  af  Skolegymnastikkens  Betyd- 
ning, samt  til  alle  Forældre  og  Værger  og  forøvrigt 
til  enhver,  der  med  sand  Interesse  omfatter  vor  Ger- 
ning: Støt  os  i vore  Bestræbelser  for  at  fastholde  det 
gode  og  fjerne  det  daarlige  og  forfængelige,  der  truer 
med  at  ødelægge  den  Skolegymnastik,  som  det  har 
kostet  saa  mange  Aars  Møje  at  oparbejde  til  et  aner- 
kendt Fag. 

Saa  rette  vi  ogsaa  den  indtrængende  Anmodning 
til  enhver,  ung  eller  gammel:  Se  at  faa  Øjnene  op  for 
Legemsøvelsernes  V elsignelse ; gør  Gymnastik  om  Vinte- 
ren i en  Gymnastiksal,  spil  Bold  eller  driv.  anden 
Idræt  om  Sommeren  og  glem  ej  heller  Svømning.  Gør 
dette  for  din  Sundheds  Skyld  og  ikke  for  et  Stævnes 
Dom,  en  Præmies  eller  en  Rekords  Skyld.  Sundheden 
er  alt,  Rekorden  intet,  thi  den  vindes  hyppig  kun  paa 
Sundhedens  Bekostning. 

Vi  præcisere  endnu  en  Gang  for  Dansk  Gymna- 
stik-Forbund, at  Skolegymnastik  hører  hjemme  indenfor 
Skolens  Mure,  og  vi  haabe  det  samme,  som  Forbundet 
selv  udtaler  i Beretn.  III,  Side  9,  at  den  Tid  snart 
vil  komme,  da  Arbejdet  for  ens  egen  person- 
lige Forfængelighed  vil  være  reduceret  til  et 
Minimum,  thi  saa  vil  det  ogsaa  staa  klart,  at  der 
intet  vindes  ved  at  iklæde  Lærere  og  Elever  spraglede 
Artistdragter,  for  dernæst  at  trække  dem  rundt  i Lan- 
det og  til  Paukers  og  Gigers  Klang  at  vise  dem  frem 
imod  en  Entré  af  50  Øre. 

Nogle  Mennesker  mene,  at  det  at  imponere  er  nok 
til  at  komme  frem  i Verden,  og  at  der  intet  andet  skal 

til.  Jo,  det,  der  skal  til,  er  Sagkundskab  og  Fagkund- 
skab, og  den  erhverver  man  sig  paa  det  her  behand- 
lede Omraade  kun  ved  Time  for  Time  i Aarevis  at  slide 
sig  igennem  den  praktiske  Virksomhed. 

Vi  appellere  til  enhver  Lærers  og  Sagkyndigs 
Dom. 

August  1903. 


R.  Rasmussen. 


B.  Kjølner. 


